Bevor d Gschwindigkeit vom Reise im 19. Johrhundert sehr vil grösser worde  isch als vorher, isch s Broblem vo dr Gliichzitigkeit chlii gsi, und Ziit isch lokal nach dr Sunne feschtgleit worde. S het zwar überzwärchi lokali Obrigkeite gä wo s andersch hai müesse mache as alli andere, wie zum Bischbil d Schdadt Basel wo mit ihrer Basler Uhr ä Schtund vo dr Umgäbig abgwiche isch und erscht 1798 sech aabasst hai.